تەقینەوەی نەخۆشخانەی ئەلئەھلی عەرەبی

تەقینەوەی نەخۆشخانەی ئەلئەھلی عەرەبی تەقینەوەکە لەلایەن ھێزی ئاسمانی ئیسرائیلەوە ئەنجامدراوە کاتێک لە سەرەتاوە ھەڵیانکوتایە سەر نەخۆشخانەی نەتەوەیی عەرەبی «مووعەممەدانی» لە گەڕەکی ئەلزەیتوون لە باشووری شاری غەززە کاتژمێرەکانی شەوی ١٧ی تشرینی یەکەمی ٢٠٢٣. ھێرشەکە حەوشەی نەخۆشخانەکەدا گرتەوە، کە دەیان برینداری تێدابوو، ھەروەھا سەدان ھاووڵاتی مەدەنی ئاوارەبوو، کە زۆربەیان ژن و منداڵ بوون. تەقینەوەکە کارەساتێکی ڕاستەقینەی لێکەوتەوە.  تەرمی قوربانییەکانی پارچە پارچە کرد و وای لێکرد پەرش و بڵاو بن و بسووتێن، لەکاتێکدا نەخۆشخانەکە بوو بە حەوزێکی خوێن. نەخۆشخانەی ئەلئەھلی عەرەبی یەکێکە لە نەخۆشخانە کۆنەکانی کەرتی غەززە، و سەر بە کڵێسای ئەسقەفەکانی ئەنگلیکانە لە قودس.

ھێزەکانی ئیسرائیل ھۆشدارییەکیان بۆ نەخۆشخانەکە و نەخۆشخانەکانی دیکە دەرکردبوو و داوای چۆڵکردنی ئەو نەخۆشخانەیانەیان کردبوو، بەڵام چۆڵکردنی تەواوەتی نەکرا. ئیسرائیل ڕەتیکردەوە نەخۆشخانەکەی کردبێتە ئامانج و بانگەشەی کرد کە تەقینەوەکە بەھۆی مووشەکێکەوە بووە کە لەلایەن بزووتنەوەی جیھادیی ئیسلامییەوە ئاراستەی کراوە. بزووتنەوەکە بەیاننامەیەکی بڵاوکردەوە و تۆمەتەکەی ئیسرائیلی ڕەتکردەوە.
 سەرچاوەکان